Daugavpils pilsētas domes iepirkumu komisija

**“Būvniecības darbu veikšana Daugavpils pilsētas vispārējo izglītības iestāžu modernizācijai (SAM 8.1.2.) - Daugavpils Valsts ģimnāzijā, Daugavpils Krievu vidusskolas – licejā un Daugavpils 3.vidusskolā”.**

identifikācijas numurs DPD 2017/37

**Atbildes**

**uz piegādātāju jautājumiem**

**Nr.2**

 *Lūdzam izskatīt sekojošus jautājumus par “B” daļas „Būvniecības darbi Daugavpils Krievu vidusskolas - liceja infrastruktūras modernizācijai” darbu apjomiem:*

*2.1.jautājums*

Lūdzam iesniegt grīdu tipa G3-2 „Kāpņu telpa” savienošanas mezglu ar esošajām 1.,2., 3., 4. stāva koridora grīdām, jo grīdu tipa G-2 kopējais biezums sastāda 113,3mm, bet esošās 1.,2., 3., 4. stāvā koridora grīdas ir no slīpēta betona.

***Atbilde:*** *grīdu šķērsgriezumi doti lapā AR-7. To izbūve un savienojumi ar esošām ir iespējama pēc esošo atsegšanas.*

*2.2.jautājums*

Lūdzam precizēt saistībā ar rasējuma lapām AR-3, AR-4, AR-5, AR-6 jauno grīdu G1-2, G2-2 ,G3-2, G4-2, G0-2 („Kāpņu telpa”) ierīkošanas robežu, norādot izmēru no pirmā kāpņu pakāpiena.

***Atbilde:*** *sk.atbildi uz 1.jautājumu.*

*2.3.jautājums*

Rasējumā lapā AR-2 norādītas margas „1”,”2”,”3”, lūdzam precizēt skaitu katram margu veidam.

***Atbilde:*** M-1 – 2gb.; M-2 – 2gb.; M-3 – 2gb.

*2.4.jautājums*

Rasējuma lapā AR-2 telpā 105 norādītas kāpnes un jaunas margas „3”. Kāpnes ved uz paaugstinājumu (podiumu)? Vai tiek izveidots jauns paaugstinājums? Kādā rasējumā lapā attēlota šī konstrukcija? Ja ir nepieciešams ierīkot šo podiumu, tad tas ir jāiekļauj darbu apjomos.

***Atbilde:*** *jauns podiums. Materiālu specifikāciju sk.lapā AR-9. Darbu apjomos veikti precizējumi.*

*2.5.jautājums*

Rasējuma lapā AR-2 Margas „3” materiālu specifikācijā norādītas koka brusas 40x60 - 10m, 30x40 - 10m. Saskaņā ar rasējumu koka brusas 40x60 tiek izmantotas margu augšējam nožogojumam un margu statnēm (10m), bet koka brusa 30x40 paredzēta margu apakšai (arī 10m). Lūdzam precizēt apjomu.

***Atbilde:*** *materiālu specifikācijā arī norādītas koka brusas 20x40mm – 80m.*

*2.6.jautājums*

Rasējuma lapā AR-4 3.stāvu plāns telpā 304 pie starpsienas norādīts izmērs 4000x1200. Lūdzam precizēt, kas tas par izmēru, kādai konstrukcijai?

***Atbilde:*** *Tas ir podiums. Konstrukcija un specifikācija norādīta lapā AR-9.*

*2.7.jautājums*

Rasējuma lapā AR-8 „Durvju specifikācija” durvju D1-02 skaits norādīts 7 gb., bet saskaņā ar 1.stāva plānu – 4 gb (104 -2 gb., 107 – 1 gb., 109 – 1 gb.). Lūdzam precizēt pareizo apjomu.

***Atbilde: s****askaņā ar AR-2 lapu kopā durvis D1-02 – 7gb. (3gb. telpās, kur remonta nebūs).*

*2.8.jautājums*

Rasējuma lapā AR-8 „Logu specifikācija” logam L1-01 norādīts stikla paķetei marķējums S1. Lūdzam precizēt, kāds stikla veids logam paredzēts telpas 105 pusē, vai norādītais biezums 6mm ir pareizs. Darba apjomos palodzes apjoms norādīts 1,07m, tātad palodzes ierīkošana paredzēta tikai no vienas puses. Lūdzam norādīt, no kuras telpas puses būs ierīkota palodze un kāda apdare loga ailsānei būs no otras puses.

***Atbilde:*** *atbilde uz visiem Jūsu jautājumiem ir AR-8 lapā. Palodze Nr.105 telpā. Otrā pusē logu iebūvēt sienas plaknē. Visi precizējumi, ja tie būs, tiks risināti autoruzraudzības kārtībā.*

*2.9.jautājums*

Rasējuma lapā AR-9 „Saktuve” ir norādītas tikai horizontālās konstrukcijas. Nav norādīts statņu marķējums, šķērsgriezums un ierīkošanas solis. Nevaram pārbaudīt koka brusu apjomu. Lūdzam norādīt specifikācijā koka brusu apjomu un norādīt koka brusu marķējumu, garumu, šķērsgriezumu un ierīkošanas soli.

***Atbilde:*** *Lapā AR-9 ir materiālu specifikācija skatuvei. Darba apjomos materiāli ir iekļauti. Ja būs nepieciešams izstrādāt rasējumi BK konstrukcijām, tad rasējumi tiks veikti autoruzraudzības kārtībā.*

*2.10.jautājums*

Rasējumā lapā AR-9 attēlots „Plāns. (podiums)”, nav dots šķērsgriezums. Lūdzam precizēt vai darbu apjomos ir iekļauta materiālu specifikācija podiumam, ja jā, tad kurā pozīcijā?

***Atbilde:*** *lapā AR-9 ir materiālu specifikācija podiumam. Darba apjomos materiāli ir iekļauti.*

*2.11.jautājums*

Darbu apjomi 1-5 „Apdares darbi” 11.pozīcija „Sienu flīzēšana pie izlietnēm klasēs – 72,9m2”. Lūdzam norādīt klases telpu numurus.

***Atbilde:*** *visi apdares darbu apjomi norādīti lapā AR-7. Konkrēti sienu flīzēšana paredzēta telpās Nr.108, 110, 305 ar kopējo platību 72.9m2.*

*2.12.jautājums*

Darbu apjomos Nr. 1-1 nav iekļauti logu un durvju demontāžas darbi. Lūdzam precizēt.

***Atbilde:*** *logu un durvju bloku demontāžas darbi iekļauti aktualizētos darba apjomos.*

*2.13.jautājums*

Darbu apjomi 1-4 1.pozīcija „Logu bloku uzstādīšana – 0.41 m2”. Lūdzam norādīt logu uzstādīšanas apjomus nevis m2, bet gabalos, kā arī papildmateriāliem (skavas, putas, silikoni) lūdzam nomainīt mērvienības no m2 uz gabaliem.

***Atbilde: l****ogu un durvju bloku izcenojums var būt kā “m2” , kā arī un “gb.”.**Ja papildus nav norādīti citi materiāli, nepieciešamie uzstādīšanai, tad izcenojums jābūt kompleksā (kopā ar visiem elementiem).*

*2.14.jautājums*

Darbu apjomi 1-4 3.pozīcija „Durvju bloku uzstādīšana – 25 m2”. Lūdzam norādīt durvju uzstādīšanas apjomus nevis m2, bet gabalos, kā arī papildmateriāliem (skavas, putas, silikoni) lūdzma nomainīt mērvienības no m2 uz gabaliem.

***Atbilde:*** *skatīt atbildi uz 13.jautājumu*

*2.15.jautājums*

Darbu apjomi 1-4 1.pozīcija „Kāpņu telpu metāla margu remonts un krāsošana” 19.80m2. Lūdzam norādīt, kādās kāpņu telpās un kādos stāvos saskaņā ar plāniem notiks margu remonts un krāsošana?

***Atbilde:*** *kāpņu telpas margu remonts notiks pēc vajadzības. Kopējais apjoms ir 19.80m2.*

*2.16.jautājums*

Darbu apjomi "2-1 " poz. 8, 10, 12, 14, 16, 18 „Izolācija (d=32; ƛ=0.036 (piem: K-flex ST)) aukstā ūdensvada cauruļvadam DN40 vai ekvivalents”, lūdzam norādīt izolācijas biezumu.

***Atbilde:*** *izolācijas biezums norādīts lapā ŪK-1: aukstajam ūdensvadam δ=9mm; karstajam un cirkulācijas ūdensvadam δ=30mm. Veikti precizējumi darbu apjomos.*

*2.17.jautājums*

Rasējumā lapā UK-4 attēlots termoregulators. Darba apjomos nav iekļauts. Lūdzam precizēt.

***Atbilde:*** *termoregulators iekļauts darbu apjomos.*

Iepirkumu komisija